
22-TA-2828: Noteikumu projekts (Jauns)
Eiropas Savienības kohēzijas politikas programmas 2021. – 2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.7. pasākuma "Indukcijas gada ieviešana pedagogu sagatavošanas studiju programmās" īstenošanas noteikumi

	1.
	Noteikumu projekts
18.2. mērķstipendijas indukcijas gada dalībniekiem – līdz 180 euro mēnesī saskaņā ar šo noteikumu 26. punktā minētajā nolikumā noteiktajiem mērķstipendiju izmaksas nosacījumiem;
	Iebildums
Norādām, ka noteikumu projekta anotācijas sadaļā "1.3. Pašreizējā situācija, problēmas un risinājumi" nav ietverts skaidrojums mērķstipendijas apmēra palielināšanai no 120 euro uz 180 euro, kā arī nav sniegts izvērtējums, vai un kā  šāda apmēra stipendija veido sasaisti ar vispārējo stipendiju piešķiršanas sistēmu augstākajā izglītībā. Vienlaikus norādām, ka anotācijā sniegtā informācija par to, ka mērķstipendija noteikta tādā apmērā, lai kompensētu darba algu par to laiku, kad indukcijas gada dalībnieks piedalās profesionālās kompetences pilnveides programmā un nodarbībās profesionālās pilnveides grupā, tādējādi nodrošinot līdzvērtīgu darba samaksu par pilnu darba slodzi izglītības iestādē, veido pretrunu ar projektam pievienotās Izziņas 24.punktā sniegto skaidrojumu, ka mērķstipendijas apmēru neietekmē slodze, kādā indukcijas gada dalībnieks būs nodarbināts izglītības iestādē.
 
Piedāvātā redakcija
-
	Zane Barkovska (FM)

	2.
	Noteikumu projekts
18.6. pakalpojumu izmaksas horizontālā principa “Vienlīdzība, iekļaušana, nediskriminācija un pamattiesību ievērošana” darbību īstenošanai, tai skaitā ekspertu konsultācijas, zīmju valodas tulka, reāllaika transkripcijas, subtitru nodrošināšana indukcijas gada dalībniekiem.
	Iebildums
Ņemot vērā šī brīža MKN projekta precizēto redakciju, un izanalizējot IZM sniegto informāciju par iekļautajām ekspertu pakalpojuma u.c. izmaksām horizontālā principa darbību īstenošanai, nodrošinot PI vērtēšanas metodikas 2.5.kritērijā sniegto skaidrojumu izpildi, lūdzam skaidrot un pamatot, plānoto izmaksu nepieciešamību un atbilstību noteikumos noteikto atbalstāmo darbību īstenošanai un  4.2.2.7.pasākuma mērķa sasniegšanai.
Piedāvātā redakcija
-
	Dace Rasa (CFLA)

	3.
	Noteikumu projekts
5. Pasākuma ietvaros ir sasniedzami šādi uzraudzības rādītāji:
	Priekšlikums
Lūdzam norādīt rādītāju veidus atbilstoši saskaņošanā esošajām vadlīnijām "Vadlīnijas Ministru kabineta noteikumu par specifiskā        atbalsta mērķa īstenošanu izstrādei Eiropas Savienības fondu 2021.—2027. gada plānošanas periodā", kas paredz, ka Programmā plānoti rādītāji MK noteikumos norādāmi kā programmas iznākuma rādītāji un programmas rezultāta rādītāji.
Piedāvātā redakcija
-
	Maija Upeniece (FM)

	4.
	Noteikumu projekts
18.3. jaunradītu darba vietu aprīkojuma, tai skaitā biroja mēbeļu un tehnikas, datorprogrammu un licences iegādes vai īres izmaksas, aprīkojuma uzturēšanas un remonta izmaksas, ne vairāk kā 3 000 euro vienai darba vietai visā projekta īstenošanas laikā, ja projekta vadības vai īstenošanas personāls ir nodarbināts projektā uz darba līguma pamata. Ja projekta vadības vai īstenošanas personāls ir nodarbināts nepilnu darba laiku vai daļlaiku, jaunradītas darba vietas aprīkojuma iegādes vai īres izmaksas ir attiecināmas proporcionāli darba slodzes procentuālajam sadalījumam; 
	Priekšlikums
Aicinām izvērtēt iespēju papildināt ar nosacījumu, ka darba vietas aprīkojumu var plānot arī gadījumos, ja esošo darba vietu aprīkojums ir nolietojies un tiek norakstīts (nepieciešamības gadījumā minēto niansi atrunājot gan MK noteikumu 18.3.apakšpunktā, gan anotācijā)
Piedāvātā redakcija
-
	Alise Krisone (FM)

	5.
	Noteikumu projekts
18.4. transporta izmaksas (maksa par degvielu, transportlīdzekļu noma, transporta pakalpojumu pirkšana, maksa par sabiedriskā transporta izmantošanu) šo noteikumu 16.1.3. apakšpunktā minētās atbalstāmās darbības īstenošanai atbilstoši vadošās iestādes izstrādātajai metodikai "Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam  īstenošanai";
	Priekšlikums
Aicinām gan MK noteikumu 18.4.apakšpunktā, gan anotācijā precizēt šādi "transporta pakalpojumu izmaksas"
Piedāvātā redakcija
-
	Alise Krisone (FM)

	6.
	Noteikumu projekts
31. Finansējuma saņēmējs pasākuma ietvaros īsteno projektu, kas nav saistīts ar saimnieciskās darbības veikšanu vai nav kvalificējams kā komercdarbības atbalsts.
	Priekšlikums
Ievērojot anotācijas 1.3. sadaļā norādīto, ka 4.2.2.7. pasākuma ietvaros LU īstenos projektu, kas nav saistīts ar saimnieciskās darbības veikšanu, nepārprotamas izpratnes nodrošināšanai par pasākumā ietverto darbību būtību, lūdzam precizēt 31.punkta redakciju dzēšot vārdus: "vai nav kvalificējams kā komercdarbības atbalsts". Alternatīvi lūdzam papildināt anotāciju, kurš ko vērtēs, lai noteiktu, ka projekts nav kvalificējams kā komercdarbības atbalsts.
Piedāvātā redakcija
-
	Zane Liede (FM)



